stanford-oval/wikipedia huggingface dataset:
קרב תל עזזיאת (1948)
סוף דבר

הקרבות בתל עזזיאת שימשו, אם כי במידה מוגבלת, לריתוק ולהסחת כוחות סוריים מגזרת מבצע 'ברוש'. הדבר התקיים במידה פחותה בכיוון ההפוך, שכן הכוחות הישראליים בעיקרם היו כוחות מקומיים, שממילא היו מרותקים במידה רבה לגזרתם.
אבדות צה"ל בקרב תל עזזיאת היו 12 הרוגים וכמה עשרות פצועים. על פי מקורות ערביים, לסורים היו 44 הרוגים בקרבות השונים על התל. ישראל התלוננה בפני האו"ם על שסוריה הפרה את הפסקת האש בכיבוש התל.
למרות שההפוגה השנייה כבר נכנסה לתוקפה, כאמור, צה"ל קיבל אישור לנסות ולכבוש את התל בשנית, הן בשל חשיבותו הצבאית, הן כיוון שנכבש על ידי הסורים לאחר מועד תחילת ההפוגה. לצורך המבצע המתוכנן הוקצו כוחות מחטיבת כרמלי ומחטיבת 'עודד', וכן סיוע תותחים, אך ההתקפה לא בוצעה מסיבות שונות.
כך, התל נותר בידיים סוריות עד למלחמת ששת הימים. אם כי התל נחשב בהסכמי שביתת הנשק לאזור מפורז, הוא בוצר על ידי הסורים. לקראת סופה של אותה מלחמה התל נכבש על ידי צה"ל בקרב תל עזזיאת.
ביבליוגרפיה

אלחנן אורן, המערכה על הגליל במלחמת העצמאות, בתוך: ארצות הגליל, ארנון סופר, נורית קליאוט ואבשלום שמואלי (עורכים), אוניברסיטת חיפה 1983, עמ' 819–850
מוטי גולני, המלחמה הארוכה ביותר - אצבע הגליל במלחמת העצמאות, בתוך: אצבע הגליל, 1900 - 1967: מקורות, סיכומים, פרשיות נבחרות וחומר עזר, מרדכי נאור (עורך), יד בן צבי, ירושלים 1991, עמ' 153–164
דני הדרי, מלחמת העצמאות בצפון, בתוך: מלחמת העצמאות תש"ח - תש"ט - דיון מחודש, אלון קדיש (עורך), העמותה לחקר כוח המגן ע"ש ישראל גלילי, יד טבנקין ומשרד הביטחון, 2004, עמ' 119–170
מאיר רוגני, קיבוץ דן במלחמת העצמאות 1947 - 1949, קיבוץ דן 1978
גבי שריג, הגליל העליון המזרחי במלחמת העצמאות, אוניברסיטת חיפה 1992
ראו גם

קרב תל עזזיאת (1967)
הערות שוליים

↑  הסורים נהדפו מעבר לגבולם, הַבֹּקֶר, 15 ביולי 1948
↑  קרבות בגזרות הסורים והעירקים, מעריב, 20 ביולי 1948
↑  יהושפט הרכבי, ‏על אבדות הערבים ב-1948, מערכות 166, מרץ 1965
↑  צבא ישראל יראה את עצמו זכאי להחזיר לעצמו שטחים שהיו בידיו לפני ההפוגה, קול העם, 12 באוגוסט 1948
אורי יפה, מפקד החטיבה
אנדרטה לזכר הנופלים במלחמת השחרור בקרב על תל עזזיאת
רשימת משפחות-שפה

משפחות-השפה העיקריות בעולם (ובמקרים מסוימים קבוצות גאוגרפיות של משפחות). לפרטים נוספים, ראו תפוצת שפות בעולם.
ערך זה מרכז רשימות של משפחות-שפה, על פי כמה חלוקות שונות: לפי מספר הדוברים במשפחה, שפות מדוברות לעומת מסומנות, שפות שנכחדו, ועוד. הרשימות כוללות שפות הממוינות למשפחות, שפות מבודדות, שפות בלתי-ממוינות מסיבות אחרות, ועוד מקרים אחרים של שפות.
משפחות-השפה המרכזיות > על פי מספר השפות במשפחה

אתנולוג במהדורה 22 (2019) רושם את משפחות-השפה הבאות ברשימת השפות שמכילות לפחות 1% מתוך 7,111 השפות המתועדות בעולם:
שפות ניז'ר-קונגו (1,542 שפות) (21.7%)
שפות אוסטרונזיות (1,257 שפות) (17.7%)
שפות טרנס–גינאה החדשה (482 שפות) (6.8%)
שפות סינו-טיבטיות (455 שפות) (6.4%)
שפות הודו-אירופיות (448 שפות) (6.3%)
שפות אוסטרליות [בספק] (381 שפות) (5.4%)
שפות אפרו-אסיאתיות (377 שפות) (5.3%)
שפות נילו-סהריות [בספק] (206 שפות) (2.9%)
שפות אוטו-מנגאיות (178 שפות) (2.5%)
שפות אוסטרו-אסיאתית (167 שפות) (2.3%)
שפות טאי-קדאי (91 שפות) (1.3%)
שפות דראווידיות (86 שפות) (1.2%)
שפות טופי (76 שפות) (1.1%)
גלוטולוג מהדורה 4.0 (2019) רושם את משפחות-השפה הגדולות ביותר מבין 8,494 שפות:
שפות אטלנטיות (מערב אפריקה)–קונגו (1,432 שפות)
שפות אוסטרונזיות (1,275 שפות)
שפות הודו-אירופיות (588 שפות)
שפות סינו-טיבטית (494 שפות)
שפות אפרו-אסיאתיות (373 שפות)
שפות טרנס–גינאה החדשה הגרעיניות (314 שפות)
שפות פמה–ניונגאן (248 שפות)
שפות אוטו-מנגאיות (180 שפות)
שפות אוסטרו-אסיאתיות (159 שפות)
שפות טאי-קדאי (94 שפות)
שפות דראווידיות (81 שפות)
שפות אראוואק (78 שפות)
שפות מאנדֶה (75 שפות)
שפות טופי (71 שפות)
ספירת שפות על ידי גורמים שונים יכולה להיות שונה משמעותית, תלוי מה נחשב "שפה" ומה נחשב "ניב"; למשל, לייל קמפבל ספר רק 27 שפות אוטו-מנגיות, אם כי הוא, אתנולוג וגלוטולוג חלוקים בשאלה אילו שפות שייכות למשפחה זו.
שפות מבודדות

שפות מבודדות הן שפות שלא ידוע לאיזו משפחת-שפות הן שייכות, על פי המחקר הקיים. כיוון ששפה מבודדת אינה חלק מאף משפחה ידועה, ניתן גם לתאר אותה כחברה היחידה במשפחה משלה.
שפות מבודדות > אפריקה

בַּנְגִימֶה (Bangime, במאלי, שפת בני דוגון)
הַדְזָה (בטנזניה)
סַנְדָאוּוֶה (Sandawe, בטנזניה, אולי קשורה לשפות קוּוֶּיי Khoe)
שפות מבודדות > אסיה

איינו – שפה או שפות (ביפן ורוסיה, כמו ערבית או יפנית, המגוון באיינו גדול דיו כך שחלק מהחוקרים משערים שמדובר בעד 12 שפות, ומנגד אחרים רואים בה שפה יחידה עם ניבים שונים מאוד)
ניבחית או גיליאק (ברוסיה, לעיתים מקושרת לשפות צ'וקוטקו–קמצ'טקיות)
קוריאנית (בקוריאה הצפונית, בקוריאה הדרומית, וביאנְבְּיאן בסין). לעיתים מקושרת לפליאו-סיבירית; לחלופין, הניב של גֵ'ג'וּ לעיתים ממוין כשפה נפרדת, אחות לקוריאנית במשפחת-השפות הקוריאניות)
קוסונדה (אנ') (בנפאל)
ניהאלי (אנ') (בהודו, לעיתים מקושרת לקוסונדה או למוּנְדָה (אנ'))
בורושסקי (בפקיסטן והודו, לעיתים מקושרת לשפות יניסיאן)
עילמית (באיראן, נכחדה, לעיתים מקושרת לשפות דראווידיות)
שומרית (בעיראק, נכחדה)
חאתית (בטורקיה, נכחדה, לעיתים מקושרת לשפות צפון-מערב קווקזיות (אנ'))
שפות מבודדות > אירופה

בסקית (בספרד וצרפת, מקובלת באופן נרחב כצאצאית או קשורה לאקוויטנית שנכחדה (אנ'))
שפות מבודדות > אמריקה הצפונית

אַטַקָאפָּה (בלואיזיאנה וטקסס בארצות הברית; נכחדה; חלק מקבוצת שפות מפרץ מקסיקו ההיפותטית (אנ'))
צ'יטימאצ'ה (Chitimacha; בלואיזיאנה בארצות הברית; נכחדה; ייתכן שחלק מקבוצת שפות מפרץ מקסיקו ההיפותטית (אנ'))
קוויטלאטק (Cuitlatec; בגווררו במקסיקו; נכחדה)
האידה (Haida; בקולומביה הבריטית בקנדה, באלסקה בארצות הברית)
וואבה (Huave; בוואחאקה במקסיקו)
קרנקאווה (Karankawa; בטקסס בארצות הברית; נכחדה)
קוטנאי (Kutenai; בקולומביה הבריטית בקנדה; באיידהו ומונטנה בארצות הברית)
נָאצֶ'ה (Natchez; במיסיסיפי ולואיזיאנה בארצות הברית; קשורה לשפות מאסקוגי בקבוצת שפות מפרץ מקסיקו ההיפותטית (אנ'))
פורפצ'ה (Purépecha, ידועה גם כטַרַסְקָאן; במישואקאן במקסיקו)
טאקלמה (Takelma; באורגון בארצות הברית; נכחדה; חלק מקבוצת שפות Penutian ההיפותטית)
טימוקואה (Timucua; בפלורידה וג'ורג'יה בארצות הברית; נכחדה)
טונקאווה (Tonkawa; בטקסס בארצות הברית; נכחדה)
טוּניקָה (במיסיסיפי, לואיזיאנה וארקנסו בארצות הברית; חלק מקבוצת שפות מפרץ מקסיקו ההיפותטית (אנ'))
יוּצִ'י (בג'ורג'יה ואוקלהומה בארצות הברית)
זוּני (ידועה גם כשִיוּוִּי; בניו מקסיקו בארצות הברית)
שפות מבודדות > אוקיאניה > אוסטרליה

לאראגייה (Laragiya)
מלק-מלק (Malak-Malak)
מינקין (Minkin; נכחדה; אולי חברה במשפחת יִיוואיג'ן Yiwaidjan או טאנקית Tankic)
נגורמבור (Ngurmbur; אולי חברה במשפחת מאקרו-פמה-נגויאן)
טיווי (Tiwi; איי מלוויל ובאתהרסט)
שפות מבודדות > אוקיאניה > גינאה החדשה

אבינומְן (Abinomn; באסו, פוֹיָה; בצפון איריאן)
אנם (Anêm; בבריטניה החדשה)
אטה (Ata; ב-Pele-Ata, וָּאסִי; בבריטניה החדשה)
בוסה (Busa ; בסנדאון)
איסיראווה (Isirawa; בצפון איריאן)
קול (Kol; בבריטניה החדשה)
קואוט (Kuot; פנראס; באירלנד החדשה)
מאספ (Massep)
פיו (Pyu)
סולקה (Sulka; בבריטניה החדשה)
טאיאפ (Taiap או גאפון; בסֵפּיק)
יאלה (Yalë או נגטמאן; בסנדאון)
יאווה (Yawa; במפרץ גילווינק)
ילה (Yele; באי רנל)
שפות מבודדות > אמריקה הדרומית

Aikanã (ברונדוניה בברזיל)
Andoque (בקולומביה ופרו)
Betoi (בקולומביה)
Camsá (בקולומביה)
Candoshi-Shapra (בפרו)
Cayuvava (בבוליביה)
Cofán (בקולומביה ואקוודור)
Fulniô (בפרנמבוקו בברזיל)
Guató (בברזיל ובוליביה)
Waorani (ידועה גם כסַאבֵּלָה, Waodani; באקוודור ופרו)
Irantxe (במאטו גרוסו בברזיל)
Itonama (בבוליביה)
Kanoê (בברזיל)
Kwaza (ברונדוניה בברזיל)
Leco (בבוליביה)
מאפוצ'ה (Mapuche; בצ'ילה)
Movima (בבוליביה)
Omurano (בפרו)
Oti (בסאו פאולו בברזיל; נכחדה)
Páez (בקולומביה; ראו גם את Paezan)
Puelche (בארגנטינה וצ'ילה)
Puquina (בבוליביה; נכחדה)
Ticuna (בקולומביה, פרו וברזיל)
Warao (בגיאנה, סורינם וונצואלה)
Yaghan (בצ'ילה)
Yuracaré (בבוליביה)
Yuri (בקולומביה וברזיל)
Yurumanguí (בקולומביה)
שפות בלתי-ממוינות

שפות נחשבות בלתי-ממוינות, אם מסיבה כלשהי עדיין לא נעשה מאמץ מספיק להשוות אותן לשפות אחרות, או לעיתים יותר קרובות מכיוון שהן תועדו בצורה לא טובה מספיק שתאפשר מיון מהימן. רוב השפות הללו נכחדו, וככל הנראה לעולם לא יהיו ידועות מספיק טוב למיון.
שפות בלתי-ממוינות > אפריקה

אונגוטה (Ongota; אולי אפרו-אסיאתית)
קוואדי (Kwadi; נכחדה; אולי Khoe)
דומפו (Dompo)
מְפְּרָה (Mpra; כנראה ניז'ר–קונגו)
מְפּוּר (Mpur; בגאנה)
גָ'אלָא (Jalaa)
לָאָל (Laal)
מרואיטית (Meroitic; נכחדה; כנראה נובית, ענף במשפחה הנילו-סהריות המוצעת)
שאבו (Shabo; אולי נילו-סהרית)
באיוט (Bayot)
בורו (Boro; נכחדה; אולי ניז'ר-קונגו)
קוג'רגה (Kujargé; כנראה אפרו-אסיאתית)
אובלו (Oblo)
וייטו (Weyto)
רימבה (Rimba)
אורופום (Oropom; נכחדה; ייתכן שהמידע לא אמין)
וָּאוּוּ (Wawu)
אומאיו (Omaio; טנזניה)
סרנגטי-דורובו (Serengeti-Dorobo; טנזניה)
וזימבה (Vazimba; ייתכן שלשון תשתית), ראו את בֵּיאוֹסִי Beosi (מדגסקר)
גואנצ'ית (Guanche; נכחדה; ייתכן שאפרו-אסיאתית, ובייחוד ברבר)
שפות בלתי-ממוינות > אסיה

איסאורית (Isaurian; נכחדה, אולי הודו-אירופית וקשורה ללוּוית)
קפדוקית עתיקה (נכחדה)
מיסית (Mysian; נכחדה)
רוּאַנְרוּאַן (Ruanruan; נכחדה)
גוּתית (Gutian; נכחדה)
קסקית (Kaskian; נכחדה, אולי קשורה לחאתית)
קאסית (Kassite; נכחדה, אולי קשורה או חלק מחורית–אוררטית)
שׂיוֹנְגְנוּ (Xiongnu; נכחדה, עם קוד גלוטולוג, בלתי ממוינת)
שִׂיאנְבֵּיי (Xianbei; נכחדה)
הוּנית (Hunnic; נכחדה)
קימרית (Cimmerian; נכחדה; כנראה הודו-אירופית)
קנאבוי (Kenaboi; נכחדה, אולי אוסטרו-אסיאתית)
פלשתית (Philistine; נכחדה; אולי הודו-אירופית)
פרוטו-פרתית (Proto-Euphratean; נכחדה)
סנטינלית (Sentinelese; אין מידע על השפה, אולי קשורה לאונגן)
טמבורה (Tambora; נכחדה; אולי קשורה או חלק מענף Timor–Alor–Pantar של שפות טרנס-גינאה החדשה)
שפות טרנס–גינאה החדשה
שפת ה"-כּ" הבלתי-מפוענחת בתימן העתיקה (נכחדה; כנראה שמית, ומזוהה עם חמיירית)
הַרַפָּאן (Harappan; נכחדה, אולי קשורה לדראווידיות)
בקטרו-מרגיאנית (Bactro-Margianan; נכחדה)
שפות בלתי-ממוינות > אירופה

איברית (Iberian; בספרד; נכחדה)
טרטסית (Tartessian; בספרד ופורטוגל; נכחדה)
צפון פיקנית (North Picene; באיטליה; נכחדה)
קַמוּנית (Camunic; באיטליה; נכחדה; אולי טירנית)
מינואית (Minoan; בכרתים; נכחדה)
Eteocretan (בכרתים; נכחדה; כנראה השתלשלה ממינואיות)
Eteocypriot (בקפריסין; נכחדה)
Trojan (נכחדה)
Paleo-Sardinian (בסרדיניה; נכחדה)
Paleo-Corsican (בקורסיקה; נכחדה)
Elymian (בסיציליה; נכחדה; ייתכן שהודו-אירופית)
Sicanian (בסיציליה; נכחדה)
Sicel (בסיציליה; נכחדה; כנראה הודו-אירופית)
Pelasgian (ביוון; נכחדה)
Liburnian (בבלקן; נכחדה; אולי הודו-אירופית)
Paeonian (בבלקן; נכחדה; אולי הודו-אירופית)
Etruscan language (באיטליה; נכחדה; כנראה Tyrsenian)
Raetic language (באיטליה; נכחדה; כנראה Tyrsenian)
Lemnian language (ביוון; נכחדה; כנראה Tyrsenian)
שפות בלתי-ממוינות > אמריקה הצפונית

Macorix (נכחדה; באנטילים הגדולים)
Guanahatabey (נכחדה; באנטילים הגדולים)
Ciguayo (נכחדה; באנטילים הגדולים)
Akokisa (בטקסס בארצות הברית; נכחדה)
Tequesta (בפלורידה בארצות הברית; נכחדה)
Quinipissa (בלואיזיאנה בארצות הברית; נכחדה)
Pascagoula (במיסיסיפי בארצות הברית; נכחדה)
Coree (בקרוליינה הצפונית בארצות הברית; נכחדה)
Congaree (בקרוליינה הדרומית בארצות הברית; נכחדה; אולי אראוואק)
Eyeish (בטקסס בארצות הברית; נכחדה)
Cusabo (בקרוליינה הדרומית בארצות הברית; נכחדה; ייתכן שהייתה אראוואקאראוואק)
Bidai (בטקסס בארצות הברית; נכחדה)
Guale (בג'ורג'יה בארצות הברית; נכחדה)
Yamasee (בג'ורג'יה בארצות הברית; נכחדה)
Appalousa (בלואיזיאנה בארצות הברית; נכחדה)
Avoyel (בלואיזיאנה בארצות הברית; נכחדה)
Pedee (בקרוליינה הדרומית בארצות הברית; נכחדה)
Guachichil (במקסיקו בארצות הברית; נכחדה)
שפות בלתי-ממוינות > אוקיאניה

טֶטֶפָּּארֶה (Tetepare; באיי סולומון)
מוֹקְסֵלָה (Moksela; באינדונזיה; בלתי ממוינת)
שפות בלתי-ממוינות > אוקיאניה > אוסטרליה

נְגַאִיגוּנְגוּ (Ngaygungu; נכחדה; אולי פמה-ניונגן)
וַּקַבּוּנְגָה (Wakabunga)
נְדְרָאנְגית (Ndrangith; בקווינסלנד)
שפות בלתי-ממוינות > אוקיאניה > גינאה החדשה

Bayono-Awbono (אולי טרנס-גינאה החדשהטרנס-גינאה החדשה)
דִיבִּיָאסוֹ (Dibiyaso)
Elseng (אולי שפות בּוֹרְדֶר)
Kapori (כנראה קשורה לקַאוּרֶה Kaure)
Kehu (כנראה קשורה לשפות מפרץ מזרח גילווינק)
Kembra
Kimki
Kosare (כנראה קשורה לשפת קאורה Kaure)
Purari (אולי טרנס-גינאה החדשה)
Pyu [moribund] (אולי Left May – Kwomtari או מבודדת)
Saponi (נכחדה; אולי שפת Lakes Plain או שפת East Bird's Head – Sentani)
Sulka (סביר שקשורה לשפות Baining השכנות ולשפות Kol)
Tause (אולי חלק מ-the East Bird's Head – ההצעה של סנטאני)
Afra (גוססת)
שפות בלתי-ממוינות > אמריקה הדרומית

טאושירו (Taushiro; בפרו)
פלשיירוס (Flecheiros; בברזיל)
מאז'נה (Majena; בבוליביה; נכחדה)
קארנקי (Caranqui; באקוודור; נכחדה; אולי בשפות ברבקואה)
סינופאנה (Sinúfana; בקולומביה; נכחדה; אולי בשפות צ'וקואה)
מיוני שפות אחרים

מיון השפות למשפחות נעשה תוך הנחה שכולן מתפתחות משפה-אם (פרוטו-שפה) חד-הורית ומתפצלות עם הזמן לשפות-בנות שונות. על אף שרובן המכריע של השפות מתאימות למדי לתיאור זה, ישנן יוצאות מן הכלל. שפה מעורבת מתייחסת לרוב לשילוב מסוים של שפות קיימות, שעשויות בתורן להיות ממשפחות-שפה שונות.
פידג'ין היא שפה פשוטה המשמשת לתקשורת יעילה בין קבוצות הדוברות שפות שונות; התפתחות פידג'ין בדרך כלל כוללת תערובת רכיבים הלקוחים מהשפות השונות וכן פישוט של רכיבים אלה. כאשר פידג'ין מתפתח לשפה יציבה יותר, הנרכשת מלידה בפי ילדים, הוא נקרא בדרך כלל קריאול.
שפה ניתנת ליצירה או בנייה גם מהיסוד, ולא להתפתח משפות קיימות, בין אם לצורך קלות השימוש בה ובין אם לצורך ספרותי בדיוני; אלה מכונות כשפות מתוכננות.
שפות סימנים

מערכות היחסים המשפחתיות של שפות הסימנים אינן מבוססות היטב, עקב מחסור במחקר הבלשני, וכתוצאה מכך רבות מהן מוגדרות כמבודדות.
משפחות-שפות-סימנים
| שם משפחה | מקום | מספר שפות |
| --- | --- | --- |
| שפות סימנים צרפתיות | אירופה, יבשת אמריקה, אפריקה הפרנקופונית, חלקים מאסיה | מעל 50 |
| שפות סימנים בריטיות | בריטניה, אוסטרליה, ניו זילנד, דרום אפריקה | 4–10 |
| שפות סימנים ערביות | חלק גדול מהעולם הערבי | 6–10 |
| שפות סימנים יפניות | יפן, קוריאה, טאיוואן | 3 |
| שפות סימנים גרמניות | גרמניה, פולין, ישראל | 3 |
| שפות סימנים שוודיות | שוודיה, פינלנד, פורטוגל | 3 |
מעבר למשפחות-שפות-הסימנים הללו, קיימות הרבה שפות סימנים המוגדרות מבודדות לעת עתה, כולל:
שפת הסימנים הסינית
שפת הסימנים של הוואי
שפת הסימנים אינואיטית
שפת הסימנים של מאוריציוס
שפת הסימנים של ניקרגואה
שפת הסימנים של פרו
ראו גם

שפה מתוכננת
שפה בסכנת הכחדה
שפה נכחדת/שנכחדה
מאגר אתנולוג
מאגר גלוטולוג
Intercontinental Dictionary Series
International auxiliary language
שפות מבודדות
משפחות-השפה באפריקה
מפת השפות האוסטרונזיות
מפה של השפות הדראווידיות הגדולות
תפוצת ענפי המשפחה ההודו-אירופית ברחבי אירואסיה
תפוצת השפות האלטאיות ברחבי אירואסיה
אזור השפות הפפואניות
מפת השפות באוסטרליה
תפוצת משפחות-שפה ושפות מבודדות באמריקה הצפונית טרם הקולוניאליזם
משפחות-השפה הגדולות באמריקה הדרומית
ברנדה מילנר

| --- | --- |

 לידה:  15 ביולי 1918  (בת 106) מנצ'סטר, הממלכה המאוחדת של בריטניה הגדולה ואירלנד 
 ענף מדעי:  נוירופסיכולוגיה 
 מקום מגורים:  מונטריאול 
 מקום לימודים:  אוניברסיטת מקגיל (1952)  אוניברסיטת קיימברידג'  קולג' ניונהאם, אוניברסיטת קיימברידג'  Withington Girls' School 
 מנחה לדוקטורט:  דונלד הב 
 מוסדות:  אוניברסיטת מקגיל 
 פרסים והוקרה:  עמית החברה המלכותית  עמיתת האקדמיה האמריקאית לאמנויות ולמדעים  עמית החברה המלכותית של קנדה  עמית אגודת המדעים הקוגניטיביים  המסדר הלאומי של קוויבק  מסדר קנדה  פרס דן דוד (2014)  פרס קוולי למדעי המוח (2014)  פרס פרל מייסטר גרינגרד (2011)  פרס בלצן (2009)  קצין גבוה במסדר הלאומי של קוויבק (2009)  פרס קרן גיירדנר הבינלאומי (2005)  שותף במסדר קנדה  פרס NAS למדעי המוח (2004)  Prix Michel-Sarrazin (2002)  היכל התהילה הקנדי של הרפואה (1997)  הפלסטיות של מערכת העצבים (1995)  פרס וילדר פנפילד (1993)  פרס עמיתי ויליאם ג'יימס (1989)  פרס רלף ג'רארד (1987)  קצינה במסדר הלאומי של קוויבק (1985)  פרס קילאם (1983)  CPA Donald O. Hebb Award for Distinguished Contributions to Psychology as a Science (1981)  פרס קארל ספנסר לשלי (1979)  פרס האגודה האמריקנית לפסיכולוגיה לתרומות מדעיות נכבדות לפסיכולוגיה (1973) 
 בן או בת זוג:  Peter Milner 
 
ברנדה מילנר (באנגלית: Brenda Milner; נולדה ב-15 ביולי 1918) היא נוירופסיכולוגית קנדית הידועה כאחת מהחלוצות בתחום. בעבודותיה חקרה את השפעת הפגיעה במוח בבני אדם ופרימטים על הפעילות הרגשית והאינטלקטואלית שלהם. בנוסף השוותה בין עבודות ידועות על המוח של בעלי חיים לבין עבודות על מוח האדם. עבודותיה איפשרו למנתחים להימנע מלפגוע בחיי אדם בעת ניתוחי מוח. ד"ר מילנר ידועה כחלוצה בתחום חקר יכולות קוגניטיביות והזיכרון. בתחום זה התמקדה בבדיקה של השפעת הפגיעה במוח על הזיכרון.
ביוגרפיה

ד"ר מילנר נולדה להורים מוזיקאים מצליחים, אך לא התעניינה כלל בעולם המוזיקה. בגיל 18 היא קיבלה מלגה באוניברסיטת קיימברידג' והחלה בלימודי מתמטיקה. כעבור זמן קצר הבינה שנושא זה פחות מתאים לה והחלה ללמוד פסיכולוגיה. היא סיימה תואר ראשון בפסיכולוגיה ניסויית בשנת 1939. בזמן מלחמת העולם השנייה ד"ר מילנר שירתה בצבא הבריטי, במהלך שירותה היא הייתה בצוות שניסח מבחנים למיון של טייסי הפצצות וטייסי קרב. בשנת 1941 פגשה את בעלה, פיטר מילנר, אשר שירת איתה בצוות במהלך השירות הצבאי.
מחקר

בשנת 1954 ד"ר מילנר פרסמה מאמר בשם "התפקוד האינטלקטואלי של האונה הרקתית", במאמר זה היא הראתה לראשונה שפגיעה באונה הרקתית יכולה להביא לפגיעה ולשינוי בתפקוד הרגשי והאינטלקטואלי בבני אדם ובפרימטים. מחקרה גרם למנתחי מוח רבים לשנות את דרכי ניתוחיהם כאשר הבינו את הפגיעה אשר הם עלולים לגרום למנותחים. במהלך ניסיונה של ד"ר מילנר להבין את פעולת הזיכרון היא נפגשה עם הנרי מולייסון (אנ') (הידוע בכינויו H.M.‎) שממנו הוסר בניתוח איבר ההיפוקמפוס, לאחר שפרצו משם התקפים אפילפטיים רבים שהקשו על תפקודו היומיומי. הסרת האיבר גרמה לכך שמולייסון איבד את יכולתו לזכור אירועים חדשים שקרו בסביבתו. במהלך פגישותיהם, ד"ר מילנר למדה כי H.M.‎ מסוגל להתרכז במשימה ספציפית רק אם דעתו לא מוסחת באמצע. ד"ר מילנר הציגה בפניו מבחן שבו הוא היה צריך לעקוב אחרי קו בצורת כוכב כאשר הוא משתמש במראה כדי לראות את פעולתו. משימה זו ידועה בכך שנראה בה שיפור ניכר עם הזמן בעקבות למידה של המוח. כאשר ד"ר מילנר ביצעה שוב על H.M.‎ את אותו מבחן נראה כי למרות שלא זכר כלל שביצע את המבחן בעבר ניכר שיפור ולמידה של הפעולה אצלו, ניסוי זה הוכיח שלא אותם חלקים במוח אחראים על למידה (זיכרון מרומז) ועל זיכרון (זיכרון מפורש). בנוסף היא גילתה שהליקויים שלו באו לידי ביטוי בקושי ליצור תאי זיכרון חדשים (זיכרון לטווח קצר והתגבשות זיכרון) ובקושי לקרוא מידע מתאי מידע הקיימים במערכת (שליפה).
לד"ר מילנר הייתה תרומה משמעותית בהבנת תפקיד האונה הרקתית בעיבוד הזיכרון וארגון המידע.
פרסים

ד"ר ברנדה מילנר זכתה במספר תארים ופרסים במהלך חייה:
פרס על עבודתה בנוירופסיכולוגיה מהחברה המלכותית הבריטית, מהחברה המלכותית הקנדית ומהאקדמיה הלאומית במדעים (ארצות הברית)
פרס בלזן על עבודתה בנושא מדעי המוח קוגניטיביים
פרס קוולי במדעי המוח - 2014
פרס דן דייוויד
פרס פרל מייסטר גרינגרד
פרס מפעל החיים על שם נורמן א. אנדרסון
פרס גולדמן רקיק על הישגיה במדעי המוח הקוגניטיביים
פרס המצוינות של NSERC
תואר גאירדנר הבינלאומי
הערות שוליים

↑  האתר של אוניברסיטת מקגיל (באנגלית)
↑  "פרס התרומה המדעית המשמעותית בשנת 1973", הפסיכולוג האמריקאי, 29: 27 - 43
↑  מחקרה החלוצי של ברנדה מילנר בנושא הזיכרון שעליו קיבלה את פרס pearl meister Greengard (באנגלית)
↑  ברנדה מילנר, "התפקוד האינטלקטואלי של האונה הרקתית", באתר העלון הפסיכולוגי, עמ' 42 - 62, ‏ינואר 1954 (באנגלית)
↑  מיצי פרדיו, אגדת המדעים ברנדה מילנר, באתר GEN, ‏15 באפריל 2015 (באנגלית)
1 2 3  ד"ר ברנדה מילנר, באתר קנדים למען מחקרי בריאות, ‏ינואר 2005 (באנגלית) (ארכיון)
↑  מספר 20170308045756:0
↑  Scoville, William Beecher, and Brenda Milner. "Loss of recent memory after bilateral hippocampal lesions." Journal of Neurology, Neurosurgery & Psychiatry20.1 (1957): 11-21
↑  לארי סקווייר (עורך), היסטורית מדעי המוח באוטוביוגרפיות, כרך 2 (עמ' עמ' 257), ‏1998 (באנגלית)
| --- | --- |
בקרת זהויות :  BnF: cb14060449d (data)  GND: 1089548621  ISNI: 0000 0000 0087 4139  LCCN: n87829181  VIAF: 34661405   WorldCat (עם VIAF): 34661405
ניר גלים

| --- | --- |
בית העדות
מדינה: ישראל ישראל
מחוז: המרכז
מועצה אזורית: חבל יבנה
גובה ממוצע: ‎21 מטר
תאריך ייסוד: 1949
תנועה מיישבת: הפועל המזרחי
סוג יישוב: מושב שיתופי
נתוני אוכלוסייה לפי הלמ"ס לסוף 2023
  - אוכלוסייה: 1,252 תושבים
    - מתוכם, תושבי ישראל: 1,216 תושבי ישראל
 מפת מיקום  מפה דינמית   (למפת אשדוד מוגדלת) ניר גלים(למפת אשדוד רגילה) ניר גלים(למפת השפלה רגילה) ניר גלים(למפת השפלה מוגדלת) ניר גלים31°49′29″N 34°40′58″E﻿ / ﻿31.8246858068274°N 34.6826528764818°E﻿ / 31.8246858068274; 34.6826528764818  heמפת היישובים של מועצה אזורית חבל יבנה באדום - ניר גלים בירוק - מיקום בניין המועצה tabBackground:;tabBorder:#aaa;defaultTab:0;
מדד חברתי-כלכלי - אשכול לשנת 2021: 7 מתוך 10

נִיר גלים הוא מושב שיתופי דתי לאומי בשפלה הדרומית, סמוך לאשדוד. המושב שייך לארגון המושבים של הפועל המזרחי ולמועצה אזורית חבל יבנה, בה הוא היישוב המערבי והגדול ביותר. נכון לשנת 2021 מתגוררים במושב כ-1,400 תושבים.
היסטוריה

המושב הוקם ביום כ"ב חשון תש"י, 19 בנובמבר 1949 סמוך לים ולנחל לכיש, על אדמות הכפר אבו סווירה שנכבש בידי חטיבת גבעתי בקרב סוכריר. שמו הראשון של המושב היה "ניר וגל". מייסדי ניר גלים היו ברובם ניצולי השואה יוצאי הונגריה ומרכז אירופה. במקום פועל "בית עדות", שהוא מוזיאון המוקדש ליהדות מרכז אירופה, הכולל דגמי בתי כנסת שנשרפו בליל הבדולח, מיצג "בית הזכוכית", המחשת סיפור השואה והגבורה באמצעות משקפי מציאות מדומה, פעילות קבועה של הדרכה בין כותלי בית העדות לבתי ספר, למוסדות חינוך לצבא, לכוחות הביטחון ולציבור. כמו כן מתקיימות בו הרצאות בנושאים הקשורים לשואה ולגבורה לציבור הרחב.
ב-31 באוגוסט 1955 פוצצו מסתננים ממצרים את בית הבאר של היישוב. ב-1956 חובר היישוב לרשת החשמל הארצית.
פעילות במושב

במושב פעילות קהילתית וחברתית ענפה המופעלת בידי ועדות מקרב התושבים.
בניר גלים קיימת הרחבה קהילתית צעירה לציבור דתי לאומי. נכון לאוגוסט 2012 נמכרו כ-130 מגרשים בהרחבה ומתוכם נקלטו כ-100 משפחות.ב-2023 התחיל לכהן הרב יוחנן שריידר כרב המושב.  בשלושים השנים הקודמות שימש הרב צבי ארנון כרב המושב. לפניו שימש בתפקיד הרב בנציון פירר.
בצמוד לניר גלים נמצאים הישיבה התיכונית נווה הרצוג והמושב בני דרום.
מקורות פרנסה

בבעלות המושב רפת חלב, לול עופות לפטם, מכוורת דבש גדולה, גידולים חקלאיים, בייחוד פפריקה וכותנה, חברת ההובלה "חוף אשדוד" העוסקת בעיקר בהובלת מכולות בכל הארץ, וסוכנות "פז גלים" העוסקת בשיווק ובמכירת דלקים ושמנים באזורי המרכז והדרום.
בניר גלים קיים מפעל לייצור צעצועים וריהוט לגני ילדים, בשם "תעשיות ניר גלים-ריהוט, ציוד ומשחקים למוסדות חינוך".
בית העדות להנחלת זיכרון השואה

בניר גלים מוזיאון בשם "בית העדות למורשת הציונות הדתית והשואה". המוזיאון הוקם על ידי עמותת ותיקי בני עקיבא במרכז אירופה, במטרה להגביר ולהרחיב את הנחלת מורשת השואה, וכן להנציח את מורשתה של הציונות הדתית מייסודה ועד היום. כל זאת באמצעות תצוגות ופעילויות חינוכיות-לימודיות ומחקריות.
בית העדות כולל ספריית עיון מקצועית, ארכיון, אולמות להרצאות ולכנסים, חדרי לימוד, חדר תפילה וזיכרון, תצוגות, תערוכות, וציוד אור-קולי.
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  זאב וילנאי, "אנציקלופדיה לידיעת הארץ", הוצאת ידיעות אחרונות, תשט"ז, 1956, כרך ג', עמוד 921
↑  מפת ישראל בהוצאת מחלקת המדידות עם סימון הישוב 'ניר וגל', 1950, באתר הספרייה הלאומית, אוסף המפות ע"ש ערן לאור
↑  המצרים פוצצו באר, דבר, 1 בספטמבר 1955
↑  מפה ומשם - המשקים דורות ורוחמה בדרום חוברו לרשת החשמל, דבר, 24 באוקטובר 1956
| --- | --- |
בקרת זהויות :  NLI: 987007538147405171  LCCN: nr90028913  VIAF: 262489725   WorldCat (עם VIAF): 262489725